
RAPORT DE SPECIALITATE
privind trecerea din domeniul public al Municipiului Timișoara în domeniul privat al Municipiului Timișoara, a terenului aferent imobilului cu destinația de locuință, situat în str. Jules Verne nr.5

Având în vedere Referatul de aprobare a proiectului de hotărâre nr. SC2021-002549/29.01.2021 al Primarului Municipiului Timișoara, privind trecerea din domeniul public al Municipiului Timișoara în domeniul privat al Municipiului Timișoara, a terenului aferent imobilului cu destinația de locuință, situat în str. Jules Verne nr.5 .
 Având în vedere adresa nr.CT2020-5295 din 03.12.2020, prin care numita Bilt Maria,  a solicitat trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situat în str. Jules Verne nr.5;
Terenul aferent construcțiilor situate în Timișoara str. Jules Verne nr.5 ,  înscris în C.F. nr.435242-Timișoara( C.F. vechi nr.2324 Ghiroda), nr. topo.1690/b/1/a/1/4/1, a fost inclus în inventarul domeniului public al Municipiului Timișoara, atestat prin H.G. nr.849/2009, poz.4024. 
Construcțiile situate pe imobilul-teren, menționat mai sus, sunt proprietatea numitei Bilt Maria , iar terenul aferent casei este împrejmuit, constituind curtea imobilului din str. Jules Verne nr.5
 , în folosință exclusivă a proprietarei construcțiilor,aceasta deținând un drept de superficie obținut prin sentință.
	 În evidențele Serviciului Juridic, nu figurează litigii cu privire la terenul respectiv, conform adresei nr.SC2020-000022 din 21.01.2021;
Nu figurează cereri de revendicare, efectuate prin notificare, conform prevederilor Legii nr. 10/2001  – privind regimul juridic al unor imobile preluate în mod abuziv în perioada 6 martie 1945-22 decembrie 1989 – şi nici cereri privind redobândirea dreptului de proprietate depus în baza O.U.G.nr.94/2000, republicată, modificată şi completată prin O.U.G.nr. 209/2005 - privind retrocedarea unor imobile care au aparţinut cultelor religioase din România, pentru terenul din str.Jules Verne nr.5;
 De asemenea, nu figurează cereri de revendicare în baza legilor fondului funciar, conform adresei nr.SC2021-000022 din 22.01.2021, primită de la Compartimentului Administrare Fond Funciar;	  
Conform O.U.G. nr.57/2019, art.286, alin.4, ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
Conform prevederilor Ordonanței de Urgență nr.57/2019 - privind codul Administrativ, art.361, alin.2, ”Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	 Luând în considerare faptul că, terenul menționat mai sus, nu este de uz sau de interes public, construcțiile situate pe teren fiind proprietatea numitei Bilt Maria, terenul este împrejmuit constituind curtea imobilului, iar pe acest teren proprietara construcțiilor are acces exclusiv, propunem spre analiza Comisiilor din cadrul Consiliului Local al Municipiului Timişoara, proiectul privind aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în str. Jules Verne nr 5, înscris în C.F. nr.435242-Timișoara( C.F. vechi nr.2324 Ghiroda), nr. topo.1690/b/1/a/1/4/1. 
	Având în vedere prevederile legale expuse în prezentul raport, apreciem că, proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local.

